rejauldu/bengali-wikipedia huggingface dataset:
জিওন সুজুকি (, ; জন্ম: ২১ আগস্ট ২০০২) হলেন একজন মার্কিন–জাপানি পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব উরাওয়া রেড ডায়মন্ডস এবং জাপান জাতীয় দলের হয়ে গোলরক্ষক হিসেবে খেলেন।  ২০১৬ সালে, সুজুকি জাপান অনূর্ধ্ব-১৫ দলের হয়ে জাপানের বয়সভিত্তিক পর্যায়ে অভিষেক করেছিলেন। প্রায় ৭ বছর যাবত জাপানের বয়সভিত্তিক দলের হয়ে খেলার পর, তিনি ২০২২ সালে জাপানের হয়ে আন্তর্জাতিক পর্যায়ে অভিষেক করেছেন; জাপানের জার্সি গায়ে তিনি এপর্যন্ত ১ ম্যাচে অংশগ্রহণ করেছেন।  প্রারম্ভিক জীবন জিওন সুজুকি ২০০২ সালের ২১শে আগস্ট তারিখে মার্কিন যুক্তরাষ্ট্রের আর্কানসাসের লিটল রকে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল সুজুকি জাপান অনূর্ধ্ব-১৫, জাপান অনূর্ধ্ব-১৬, জাপান অনূর্ধ্ব-১৭, জাপান অনূর্ধ্ব-১৮ এবং জাপান অনূর্ধ্ব-২৩ দলের হয়ে খেলার মাধ্যমে জাপানের প্রতিনিধিত্ব করেছেন। ২০১৬ সালে জাপান অনূর্ধ্ব-১৫ দলের হয়ে আন্তর্জাতিক পর্যায়ে অভিষেক করেছেন। জাপানের বয়সভিত্তিক দলের হয়ে তিনি প্রায় ৭ বছরে ২০ ম্যাচে অংশগ্রহণ করেছেন।  ২০২২ সালের ১৯শে জুলাই তারিখে, ১৯ বছর, ১০ মাস ও ২৮ দিন বয়সে, ডান পায়ে ফুটবল খেলায় পারদর্শী সুজুকি হংকংয়ের বিরুদ্ধে অনুষ্ঠিত ২০২২ ইএএফএফ ই-১ ফুটবল চ্যাম্পিয়নশিপের ম্যাচে অংশগ্রহণ করার মাধ্যমে আন্তর্জাতিক ফুটবলে জাপানের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ২৩ নম্বর জার্সি পরিধান করে খেলেছিলেন। ম্যাচটি জাপান ৬–০ গোলের ব্যবধানে জয়লাভ করেছিল। জাপানের হয়ে অভিষেকের বছরে সুজুকি সর্বমোট ১ ম্যাচে অংশগ্রহণ করেছেন।  পরিসংখ্যান আন্তর্জাতিক   দল  সাল  ম্যাচ  গোল জাপান  ২০২২  ১  ০ সর্বমোট  ১  ০  তথ্যসূত্র  বহিঃসংযোগ                  বিষয়শ্রেণী:২০০২-এ জন্ম বিষয়শ্রেণী:জীবিত ব্যক্তি বিষয়শ্রেণী:জাপানি ফুটবলার বিষয়শ্রেণী:ফুটবল গোলরক্ষক বিষয়শ্রেণী:উরাওয়া রেড ডায়মন্ডসের খেলোয়াড় বিষয়শ্রেণী:জে১ লিগের খেলোয়াড় বিষয়শ্রেণী:জাপানের আন্তর্জাতিক ফুটবলার বিষয়শ্রেণী:২০২০ গ্রীষ্মকালীন অলিম্পিকের ফুটবলার বিষয়শ্রেণী:জাপানের অলিম্পিক ফুটবলার বিষয়শ্রেণী:মার্কিন ফুটবলার বিষয়শ্রেণী:জাপানের আন্তর্জাতিক যুব ফুটবলার বিষয়শ্রেণী:জাপানি বংশোদ্ভূত মার্কিন ব্যক্তি বিষয়শ্রেণী:জাপানি বংশোদ্ভূত মার্কিন ক্রীড়াবিদ বিষয়শ্রেণী:২০২৩ এএফসি এশিয়ান কাপের খেলোয়াড় বিষয়শ্রেণী:ইতালিতে জাপানি প্রবাসী ক্রীড়াবিদ বিষয়শ্রেণী:বেলজীয় প্রো লিগের খেলোয়াড় বিষয়শ্রেণী:পুরুষ ফুটবল গোলরক্ষক বিষয়শ্রেণী:সিন্ট-ট্রইডেন্সে ফুটবল ক্লাবের খেলোয়াড় বিষয়শ্রেণী:পারমা কালচো ১৯১৩-এর খেলোয়াড় বিষয়শ্রেণী:সেরিয়ে আ-এর খেলোয়াড় বিষয়শ্রেণী:ইতালিতে প্রবাসী ফুটবলার
আইয়ারী () হচ্ছে ২০১৮ সালে মুক্তিপ্রাপ্ত ভারতীয় বলিউড অ্যাকশন, অপরাধ ও রোমাঞ্চকর চলচ্চিত্র। এটি লিখেছেন এবং পরিচালনা করেছেন নীরাজ পান্ডে। এই চলচ্চিত্রটি শীতল ভাটিয়া, ধবল গাড়া, জয়ন্তীলাল গাড়া করণ শাহ ও মোশন পিকচার্স ক্যাপিটাল প্রযোজনা করেছে এবং রিলায়েন্স এন্টারটেইনমেন্ট ও পেন স্টুডিওজ এটি পরিবেশন করেছে। এই চলচ্চিত্রের মুল চরিত্রে অভিনয় করেছেন সিদ্ধার্থ মালহোত্রা, মনোজ বাজপেয়ী এবং রাকুল প্রীত সিং। এটি ২০১৮ সালের ১৬ ফেব্রুয়ারি মুক্তি পায়।http://www.bollywoodhungama.com/news/box-office-special-features/box-office-worldwide-collections-day-wise-break-aiyaary/Just like the movies, audience remains unpredictable   অভিনয়শিল্পী   সিদ্ধার্থ মালহোত্রা – মেজর জয় বকশি  মনোজ বাজপেয়ী – কর্নেল আভে সিং  রাকুল প্রীত সিং – সনিয়া গুপ্তা  পূজা চোপড়া – ক্যাপ্টেন মায়া সেমওয়াল  কালী প্রসাদ মুখার্জি – ভিমা  আদিল হুসাইন – মুকেশ কাপুর  কুমুদ মিশ্রা – রিটায়ার্ড লেফটেন্যান্ট জেনারেল গুরীন্দর সিং  নাসিরুদ্দিন শাহ্ – বাবুরাও শাস্ত্রী  অনুপম খের – তারিক আলী  প্যাট্রিক ক্লার্ক – রজার  বিক্রম গোখালে – জেনারেল প্রতাপ মালিক  রাজেশ তাউলাং – ব্রিগেডিয়ার কে. শ্রীনিভাস  নিবেদিতা ভট্টাচার্য – সাংবাদিক   অগ্রগতি  এই চলচ্চিত্রটি সম্পর্কে ২০১৭ সালের এপ্রিল মাসে ঘোষণা করা হয়েছে। এটি ভারতের দিল্লি, কাশ্মীর, যুক্তরাজ্যের লন্ডনে এবং কায়রোতে ধারণ করা হয়েছে।   সাউন্ডট্রেক    মুক্তি  এই চলচ্চিত্রটি ২০১৮ সালের ২৬ জানুয়ারি মুক্তির জন্য নির্ধারণ করা হয়েছিল কিন্তু পদ্মাবতের সাথে সংঘর্ষ এড়াতে এটি ২০১৮ সালের ৯ ফেব্রুয়ারি মুক্তির জন্য পুনঃনির্ধারণ করা হয়েছে।   তথ্যসূত্র    বহিঃসংযোগ         বলিউডহাঙ্গামায় আইয়ারী  বিষয়শ্রেণী:২০১৮-এর চলচ্চিত্র বিষয়শ্রেণী:ভারতীয় চলচ্চিত্র বিষয়শ্রেণী:চলচ্চিত্রে ভারতীয় সেনাবাহিনী বিষয়শ্রেণী:ভারতীয় নাট্য চলচ্চিত্র বিষয়শ্রেণী:২০১০-এর দশকের হিন্দি ভাষার চলচ্চিত্র বিষয়শ্রেণী:২০১০-এর দশকের পশ্চাদ্ধাবন চলচ্চিত্র বিষয়শ্রেণী:ভারতীয় পশ্চাদ্ধাবন চলচ্চিত্র বিষয়শ্রেণী:ভারতে দুর্নীতি সম্পর্কে চলচ্চিত্র বিষয়শ্রেণী:২০১৮-এর অ্যাকশন থ্রিলার চলচ্চিত্র বিষয়শ্রেণী:ভারতীয় মারপিটধর্মী রোমাঞ্চকর চলচ্চিত্র বিষয়শ্রেণী:দিল্লিতে ধারণকৃত চলচ্চিত্র বিষয়শ্রেণী:লন্ডনে ধারণকৃত চলচ্চিত্র বিষয়শ্রেণী:জম্মু ও কাশ্মীরে ধারণকৃত চলচ্চিত্র
গাজীপুর-৩ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি গাজীপুর জেলায় অবস্থিত জাতীয় সংসদের ১৯৬নং আসন।  সীমানা গাজীপুর-৩ আসনটি গাজীপুর জেলার শ্রীপুর উপজেলা এবং গাজীপুর সদর উপজেলার মির্জাপুর, ভাউয়ালগর ও পিরুজালী ইউনিয়ন নিয়ে গঠিত।  নির্বাচিত সাংসদ নির্বাচন  সদস্য  দল ১৯৮৬ হাসে উদ্দিন দেওয়ান জাতীয় পার্টি ১৯৮৮ মোখলেছুর রহমান স্বতন্ত্র ১৯৯১ আসফার হোসেন মোল্লা বাংলাদেশ আওয়ামী লীগ ফেব্রুয়ারি ১৯৯৬একেএম ফজলুল হক মিলন বাংলাদেশ জাতীয়তাবাদী দল জুন ১৯৯৬আখতারউজ্জামান বাংলাদেশ আওয়ামী লীগ ২০০১ এ কে এম ফজলুল হক মিলন বাংলাদেশ জাতীয়তাবাদী দলসীমানা পরিবর্তন ২০০৮ রহমত আলী বাংলাদেশ আওয়ামী লীগ ২০১৪ রহমত আলী বাংলাদেশ আওয়ামী লীগ ২০১৮ ইকবাল হোসেন সবুজ বাংলাদেশ আওয়ামী লীগ২০২৪ রুমানা আলী বাংলাদেশ আওয়ামী লীগ   নির্বাচন    ২০১০-এর দশকে নির্বাচন  বিরোধীদলগুলি ২০১৪ সালের সাধারণ নির্বাচন বর্জন করে তাদের প্রার্থীতা প্রত্যাহার করে নিলে রহমত আলী বিনা প্রতিদ্বন্দ্বিতায় নির্বাচিত হন।   ২০০০-এর দশকে নির্বাচন    ১৯৯০-এর দশকে নির্বাচন    তথ্যসূত্র   বহিঃসংযোগ  প্রথম আলোতে গাজীপুর-৩  বিষয়শ্রেণী:গাজীপুর জেলার জাতীয় সংসদীয় আসন বিষয়শ্রেণী:১৯৮৪-এ বাংলাদেশে প্রতিষ্ঠিত
গলাচিপা পৌরসভা বাংলাদেশের পটুয়াখালী জেলার অন্তর্গত গলাচিপা উপজেলার একটি নগরভিত্তিক স্থানীয় সরকার সংস্থা। ১৯৯৭ সালে পৌরসভাটি প্রতিষ্ঠিত হয়  এটি একটি ক শ্রেনীর পৌরসভা।   ইতিহাস ১৯৯৭ সালের ১৭ মার্চ পটুয়াখালীর গলাচিপা উপজেলার ডাকুয়া ই্উনিয়ন ও গলাচিপা ইউনিয়নের কিছু অংশ নিয়ে গ শ্রেণীর পৌরসভা হিসেবে গলাচিপা পৌরসভা প্রতিষ্ঠিত হয়। পরবর্তীতে খ শ্রেণীতে ও ২০১৩ সালে এটি ক শ্রেণিতে উন্নীত হয়।   প্রশাসনিক অবকাঠামো গলাচিপা পৌরসভার বর্তমান আয়তন ৩.৪ বর্গ কিলোমিটার।  ৯ টি ওয়ার্ড নিয়ে এ পৌরসভাটি গঠিত।  এ ৯টি ওয়ার্ডে ৯ জন সাধারণ আসনের ওয়ার্ড কাউন্সিলর এবং ৩ জন সংরক্ষিত আসনে মহিলা কাউন্সিলর নির্বাচিত হন। মাননীয় মেয়র ও সম্মানিত কাউন্সিলরগণ জনগনের প্রত্যক্ষ ভোটে নির্বাচিত হয়ে থাকেন। এ পৌরসভার প্রশাসনিক কার্যক্রম গলাচিপা থানার আওতাধীন। এটি জাতীয় সংসদের ১১৩নং নির্বাচনী এলাকা পটুয়াখালী-৩ এর অংশ।   জনসংখ্যার উপাত্ত  ২০১১ সালের আদমশুমারি অনুযায়ী গলাচিপা পৌরসভার মোট জনসংখ্যা ২১,২০০ জন। এর মধ্যে পুরুষ ১০,৮৮৮ জন এবং মহিলা ১০,৩১২ জন। মোট পরিবার ৪,৯৬৭টি।   শিক্ষা  ২০১১ সালের আদমশুমারি অনুযায়ী গলাচিপা পৌরসভার সাক্ষরতার হার ৭১.৫%।  এ পৌর এলাকায় ২টি ডিগ্রী কলেজ, ৪টি মাধ্যমিক বিদ্যালয়, ২টি দাখিল মাদ্রাসা সহ বিভিন্ন কিন্ডারগার্টেন স্কুল ও নূরাণী মাদ্রাসা রয়েছে।   জনপ্রতিনিধি  মোঃ জিয়াউল হক ২০১২ সাল হতে এখানকার মেয়র হিসাবে দায়িত্ব পালন করছেন।  তথ্যসূত্র   বহিঃসংযোগ   বিষয়শ্রেণী:পটুয়াখালী জেলার পৌরসভা বিষয়শ্রেণী:গলাচিপা উপজেলা
লালুয়া জনতা মাধ্যমিক বিদ্যালয় ১৯৮৩ সালে পটুয়াখালীর কলাপাড়ায় প্রতিষ্ঠিত হয়। ২০০০ সালে এটি মাধ্যমিক বিদ্যালয়ে রূপান্তরিত হয়। বর্তমানে এখানে প্রায় ১০০০ শিক্ষার্থী পড়াশোনা করে এবং ধারাবাহিক ভালো ফলাফলের মাধ্যমে এটি কলাপাড়ার অন্যতম স্বনামধন্য শিক্ষা প্রতিষ্ঠান হিসেবে প্রতিষ্ঠিত হয়েছে।   প্রতিষ্ঠা ও শুরুর পথচলা  লালুয়া জনতা মাধ্যমিক বিদ্যালয় ১৯৮৩ সালে প্রতিষ্ঠিত হয়। তৎকালীন লালুয়া ইউনিয়ন পরিষদের চেয়ারম্যান বেলায়েত হোসেন বিশ্বাসের উদ্যোগে এবং কয়েকজন শিক্ষানুরাগীর সহযোগিতায় বিদ্যালয়টি গড়ে ওঠে।   ভূমি দাতাদের অবদান  প্রতিষ্ঠার সময় বিদ্যালয়ের জন্য জমি দান করেন:   মো: সুলতান ফকির  মো: রমিজ ফকির  মো: আলাউদ্দিন (ভদ্দর) ফকির  মো: রফিক ফকির  মোসা: আয়সা খাতুন  পরবর্তীতে আরও জমি দান করেন:   মো: রিয়াজ উদ্দিন মৃধা  মো: জসিম উদ্দিন মৃধা  মো: রফিক মৃধা  মো: রশিদ মৃধা  মো: শওকত হোসেন (তপন) বিশ্বাস  মোসা: হুসনা হক   প্রাথমিক শিক্ষক ও কর্মচারীবৃন্দ  প্রতিষ্ঠাকালীন প্রধান শিক্ষক ছিলেন আ: রশিদ সাউগার।  সহকারী শিক্ষক ছিলেন:   মিয়া মো: চান খান  মো: রফিকুল ইসলাম খান  মো: এমদাদুল হক বাচ্চু সাউগার  মো: আ: রহিম  মো: নুরুল হুদা  মো: রহিম ডাক্তার  মো: শওকত হোসেন (ইদ্রিস) খান  প্রতিষ্ঠাকালীন কর্মচারী ছিলেন কাজেম আলি রাড়ি।   বর্তমান শিক্ষক ও কর্মচারীবৃন্দ  বর্তমান প্রধান শিক্ষক  অবনি কুমার রায়।  সহকারী শিক্ষক গন:   মোঃ আলতাফ হোসাইন  মোঃ নাসির উদ্দিন  মোঃ জসিম উদ্দীন  মোঃ শাহিন আলম  মোঃ আহসান হাবিব  মোঃ মাসুম মোল্লা  মোসাঃ শিরিন  মোঃ রিয়াজুল ইসলাম   বিদ্যালয়ের একাডেমিক অগ্রগতি    ১৯৮৩: প্রথমে জুনিয়র স্কুল হিসেবে প্রতিষ্ঠা লাভ করে।  ১৯৯৫: এস.এস.সি পরীক্ষার অনুমতি লাভ করে।  ২০০০: মাধ্যমিক বিদ্যালয় হিসেবে রূপান্তরিত হয়।   ফলাফল ও সংকটকাল    ২০০১: পাশের হার ছিল ০%, যা বিদ্যালয়ের জন্য একটি বড় সংকট হয়ে দাঁড়ায়।  ২০০২: মাত্র ১ জন শিক্ষার্থী পাশ করে।  ২০০৩: ১৩ জন শিক্ষার্থী পাশ করে, এরপর থেকে ফলাফল বিপর্যয় হয়নি।   বিভিন্ন শাখার সংযোজন    ২০০৪: কারিগরি শাখা চালু হয়।  ২০১৫: ব্যবসায় শিক্ষা শাখা চালু হয়।   বর্তমান অবস্থা ও সাফল্য    বিদ্যালয়ে শিক্ষার্থী সংখ্যা ৯২১ জন।  প্রতি বছর ১০০+ শিক্ষার্থী এস.এস.সি পরীক্ষায় অংশ নেয়।  ২০২০ সালে ১০৯ জন পরীক্ষার্থীর মধ্যে ১০৫ জন পাশ করে (পাসের হার ৯৭%), যা কলাপাড়া উপজেলায় ৩য় স্থান অর্জন করে।  বর্তমানে এটি কলাপাড়া উপজেলার স্বনামধন্য শিক্ষাপ্রতিষ্ঠানগুলোর মধ্যে একটি।   ক্লাব সমূহ  শিক্ষার্থীদের জন্য চালু আছে বিভিন্ন ক্লাব। যেমন-   বক্তৃতা, বিতর্ক ও আবৃতি সংসদ  কুইজ ক্লাব  সঙ্গীত ক্লাব  কম্পিউটার ক্লাব   তথ্যসুত্র   বিষয়শ্রেণী:কলাপাড়া উপজেলা বিষয়শ্রেণী:পটুয়াখালী জেলার বিদ্যালয় বিষয়শ্রেণী:বাংলাদেশের উচ্চ বিদ্যালয় বিষয়শ্রেণী:বাংলাদেশের সরকারি মাধ্যমিক বিদ্যালয়
দস্তগীর সাহিব হল ভারতের জম্মু ও কাশ্মীরের কেন্দ্রশাসিত অঞ্চল শ্রীনগরের খানিয়ার এলাকায় অবস্থিত একটি সুফি মাজার এবং মসজিদ। এই মাজারে মুহাম্মদের বংশধর সুফি সাধক আব্দুল কাদির জিলানী (১০৭৭-১১৬৬) এর স্মৃতিচিহ্ন রক্ষিত আছে। তিনি এই অঞ্চলে কখনও পা না রাখা সত্ত্বেও উপমহাদেশ জুড়ে গভীর শ্রদ্ধা অর্জন করেছিলেন।  এই মাজারটি কাশ্মীরের সামাজিক-রাজনৈতিক পরিস্থিতিতে গুরুত্বপূর্ণ ভূমিকা পালন করেছে। ১৯৯১ সালের ৮ মে, আধাসামরিক বাহিনী মাজারে সাধারণ নাগরিকদের ওপর গুলি চালায়। ফলে ১৮ জন নিহত এবং ৪৪ জন আহত হয়। ২০০৩ সাল থেকে এই মাজারটি কেন্দ্রীয় ওয়াকফ পরিষদ দ্বারা পরিচালিত হচ্ছে।   স্থাপত্য  থাম্ব|দস্তগীর সাহেবের অভ্যন্তর অংশ দস্তগীর সাহিবের অভ্যন্তরীণ স্থানগুলো তার চিত্তাকর্ষক নকশার জন্য বিখ্যাত, যা উপাসকদের জন্য স্থান প্রদান করে। ছাদটি ঐতিহ্যবাহী ‘খাতামবন্দ’ শৈলীতে তৈরি করা হয়েছে। এতে অসংখ্য স্ফটিক ঝাড়বাতি রয়েছে। দেয়ালগুলো বিস্তৃত পেপিয়ার-ম্যাশে কাজ দিয়ে সজ্জিত। এটি মাজারের সজ্জা উপাদানগুলোকে আধুনিক স্থাপত্যে আলাদা করে তোলে। মাজারটি প্রায় ৭৪০ বর্গমিটার (৮,০০০ বর্গফুট) এলাকা জুড়ে বিস্তৃত। যদিও সময়ের সাথে সাথে এর মূল কাঠামোতে কিছু পরিবর্তন এসেছে।   ইতিহাস  দস্তগীর সাহিব প্রায় ২০০ বছরের পুরনো এবং এটি হযরত আবদুল কাদির জিলানির স্মৃতির প্রতি উত্সর্গীকৃত।  এখানে মুই পাক সংরক্ষিত রয়েছে। এটি হযরত জিলানির পবিত্র কেশগুচ্ছ বলে বিশ্বাস করা হয়। ১৮০৬ সালে কান্দাহার থেকে একজন বণিক কাশ্মীরে এ কেশগুচ্ছ এনেছিলেন বলে জানা গেছে। এতে একটি পুরাতন কুরআনও রয়েছে। ষষ্ঠ শতাব্দীর আলী ইবনে আবি তালিব কুফি লিপিতে এই কুরআন লিখেছিলেন বলে বিশ্বাস করা হয়। জানা গেছে, ১৮৪৫ থেকে ১৮৫৪ সালের মধ্যে মীর হোসেন কাদরির পৃষ্ঠপোষকতায় এই মাজারটি নির্মিত হয়েছিল। তিনি এই অঞ্চলের ধর্মীয় ভবন নির্মাণে উল্লেখযোগ্য অবদান রেখেছিলেন।  রাজ্যের সাংস্কৃতিক একাডেমি কর্তৃক প্রকাশিত কাশ্মীর এনসাইক্লোপিডিয়া থেকে জানা যায় যে, এই কাঠামোটি প্রথমে ১৭৬৭ সালে নূর খান বামজাইয়ের শাসনকালে সৈয়দ গোলাম-উদ-দিন আজাদ দ্বারা প্রতিষ্ঠিত হয়েছিল। তিনি শাহ সখি মুহাম্মদ ফজিলের বংশধর ছিলেন। তিনি কাশ্মীরে কাদরি তরিকা প্রবর্তন করেছিলেন। ১৮৭৯ সালে আগুনের কারণে ব্যাপক ক্ষতি হওয়ার পর মাজারটি মেরামত ও সম্প্রসারণ করা হয়। এই সময়ে এর চূড়ার সূচালো গোলাকার অংশটি সোনা দিয়ে মোড়া হয়।  এটি খানয়ারের কার্যকলাপের কেন্দ্রস্থল এবং এর চারপাশে একটি বড় বাজার রয়েছে। আব্দুল কাদির জিলানির উরস বা জন্মদিনে, কাশ্মীরের বিভিন্ন স্থান থেকে হাজার হাজার মানুষ এখানে আল্লাহর কাছে প্রার্থনা করতে এবং জিয়ারত দেখতে আসেন। মাজারের ভেতরে পাঁচটি সমাধি রয়েছে। বলা হয়, এখানে শেখ সৈয়দ আব্দুল কাদির জিলানির কাদরি সিলসিলার একজন শিক্ষার্থীর সমাধি রয়েছে।   আগুন  ২৫ জুন ২০১২ তারিখে অগ্নিকাণ্ডে মন্দিরটি মারাত্মকভাবে ক্ষতিগ্রস্ত হয়। তবে আগুনরোধী ভল্টে রক্ষিত সাধকের স্মৃতিচিহ্নগুলো ক্ষতিগ্রস্ত হয়নি। মাজারটি পরে তার মূল অবস্থায় পুনরুদ্ধার করা হয়।   তথ্যসূত্র   বিষয়শ্রেণী:ভারতের সুফি মাজার বিষয়শ্রেণী:১৭৬০-এর দশকে সম্পন্ন মসজিদ বিষয়শ্রেণী:শ্রীনগরের ভবন ও স্থাপনা বিষয়শ্রেণী:উইকিউপাত্তে স্থানাঙ্ক আছে
ডঃ মালিনী ভট্টাচার্য হলেন একজন ভারতীয় রাজনীতিবিদ যিনি ভারতের কমিউনিস্ট পার্টি (মার্কসবাদী) এর সদস্য। তিনি পশ্চিমবঙ্গের যাদবপুর থেকে ভারতের সংসদের নিম্নকক্ষ লোকসভায় নির্বাচিত হয়েছিলেন।  একজন লেখক, পণ্ডিত, অনুবাদক, নাট্যকার এবং নারী আন্দোলনের কর্মী, তিনি ইংরেজির অবসরপ্রাপ্ত অধ্যাপক এবং যাদবপুর বিশ্ববিদ্যালয়ের স্কুল অফ উইমেনস স্টাডিজের প্রাক্তন পরিচালক। মালিনী ভট্টাচার্যের জন্ম ১৯৪৩ খ্রিস্টাব্দের  ১৪ অক্টোবর  ব্রিটিশ ভারতের অধুনা  বাংলাদেশের  ঢাকায়। পিতা অক্ষয়ানন্দ বসু ছিলেন একজন পদার্থবিজ্ঞানী, ভারতের  হিমবিজ্ঞানের পথিকৃৎ। মাতা চামেলী বসু ছিলেন ইংরাজী ভাষা ও সাহিত্যের অধ্যাপিকা।   তথ্যসূত্র   বহিঃসংযোগ  Official biographical sketch in Parliament of India website  বিষয়শ্রেণী:১৯৪৩-এ জন্ম বিষয়শ্রেণী:নবম লোকসভার সদস্য বিষয়শ্রেণী:দশম লোকসভার সদস্য বিষয়শ্রেণী:জীবিত ব্যক্তি বিষয়শ্রেণী:ঢাকার রাজনীতিবিদ বিষয়শ্রেণী:দক্ষিণ চব্বিশ পরগনা জেলার ব্যক্তি বিষয়শ্রেণী:পশ্চিমবঙ্গের ভারতের কমিউনিস্ট পার্টি (মার্ক্সবাদী) এর রাজনীতিবিদ বিষয়শ্রেণী:লোকসভার নারী সদস্য বিষয়শ্রেণী:পশ্চিমবঙ্গের রাজনীতিতে নারী বিষয়শ্রেণী:২০শ শতাব্দীর ভারতীয় নারী রাজনীতিবিদ
খলিফা বন্দর (আরবি: ميناء خليفة) হচ্ছে আবুধাবি বন্দরের ফ্ল্যাগশিপ, সবচেয়ে বড় জাহাজগুলোকে স্থান করে দিতে গভীর জলের বন্দর নির্মাণ করা হয়েছিল। এটি আবু ধাবির একটি রাষ্ট্রীয় প্রবেশদ্বার এবং আমিরাতের সব কন্টেইনার জাহাজ পরিচালনা করে। ২০১২ সালের ডিসেম্বরে জায়েদ বন্দর থেকে কন্টেইনার জাহাজ স্থানান্তর করা হয়েছিল।"Khalifa Port now fully operational", Emirates 24/7. 2012-12-09. Retrieved 2013-04-09  খলিফা বন্দরটি বছরের একটি ধাপে ২০ কোটি ৫ লাখ টিইউ এবং ১০০ কোটি ২০ লাখ টন সাধারণ পণ্যসম্ভার ধারণ করতে পারে এবং ২০৩০ সাল নাগাদ ১ কোটি ৫০ লাখ টিইইউ এবং ৩৫ মিলিয়ন টন সাধারণ পণ্যসম্ভার ধারণ করার ক্ষমতা রাখবে বলে আশা করা হচ্ছে। চালু আবুধাবীর জায়েদ বন্দর থেকে কনটেইনার অপারেশন স্থানান্তরের তিন মাস পর আবুধাবি বন্দরের খলিফা বন্দরটিকে ১২ ডিসেম্বর ২০১২ সালে সংযুক্ত আরব আমিরাতের রাষ্ট্রপতি খলিফা বিন জায়েদ আল নাহিয়ান আনুষ্ঠানিকভাবে উদ্বোধন করেন।Opening of Khalifa Port marks UAE milestone , The National, 13 December 2012 অবস্থান এই বন্দর দ্বীপটি, এই অঞ্চলের একমাত্র আধা-স্বয়ংক্রিয় কন্টেইনার টার্মিনালকে অন্তর্ভুক্ত করেছে, যা ২.৭ বর্গ কিমি (১.০৫ বর্গ মাইল) এবং ৫ কিলোমিটারের (৩.১২ মাইল) মতো দূরে সাগরে অবস্থিত। এটি উত্তর ও দক্ষিণ উপকূলে একটি বাঁধ-দেয়া রাস্তা এবং একটি ১ কিমি দীর্ঘ সড়ক এবং ব্রিজের সাথে সংযুক্ত।  সেবা বন্দরটির কন্টেইনার ভিড়ার জায়গায় বিশ্বের মোট ৯টি বৃহত্তম জাহাজ-থেকে-উপকূল ঘাটে নিয়ে যাওয়া ক্রেন, ৪২টি স্বয়ংক্রিয় স্ট্যাকিং ক্রেন এবং ২৩টি শাটল বাহক রয়েছে। উপকূলীয় বন্দর এলাকা, যা কিজাদের (খলিফা শিল্প এলাকা আবুধাবি) সঙ্গে বন্দরকে সংযোগ করেছে সেখান থেকে কাস্টমস, অভিবাসন, মালবাহী কন্টেইনার, পরিদর্শন, এবং নিরাপত্তা সুবিধা প্রদান করা হয়।"A major new port and industrial zone for the United Arab Emirates." , www.bechtel.com  পুরোনো পদ্ধতির তুলনায় আধা-স্বয়ংক্রিয় প্রক্রিয়া কম ভিড় এবং দ্রুততর ঘূর্ণনশীল সময়ের মধ্যে বেশি কন্টেইনারের ক্ষমতা অনুমোদন করে থাকে। ইয়ার্ডের স্ট্যাকগুলির  বর্ণনামূলক তালিকা সম্পূর্ণ স্বয়ংক্রিয় এবং পণ্য-বোঝাই ও খালাসের তথ্য এবং উন্নত জিপিএস ট্র্যাকিং তথ্যব্যবস্থা সম্পূর্ণরূপে বৃদ্ধি করে কাস্টমস বিভাগেরর সাথে সম্পূর্ণরূপে একত্রিত করা হয়েছে।"Fresh thinking", www.portstrategy.com. 2013-04-08. Retrieved 2013-04-11  বন্দরটির সফটওয়্যার এবং ওয়্যারলেস প্রযুক্তি বন্দরটিতে কন্টেইনারের সার্বিক স্থানান্তর খবর প্রদান করে। দ্রুতগতির সড়কের মাধ্যমে বন্দরটির আবু ধাবি এবং বাইরের সাথে সংযোগ রয়েছে। ২০১৩ সালে একটি রেল সংযোগের পরিকল্পনা করা হয়েছে। ২৯ অক্টোবর ২০১৪ সালে আবু ধাবি টার্মিনাল ২ কোটি কন্টেইনার খলিফা বন্দরকে হস্তান্তর উদ্‌যাপন করে।  ২৪ ফেব্রুয়ারি ২০১৩ সালে আবুধাবি বন্দরের চেয়ারম্যান সুলতান আহমেদ আল জাবের ঘোষণা করেন যে এএফসি চ্যাম্পিয়ন্স লিগ ২০১৩-তে খলিফা বন্দর ফুটবল দল আল আইন এফসির অফিসিয়াল শার্ট স্পনসর হবে।  ২০১৩ সালে কনটেইনার পরিবহন ৯০৫,০০০ টিইইউ পৌঁছানোর পর খলিফা বন্দরের কন্টেইনার সংখ্যা ১৭ শতাংশ বৃদ্ধি পেয়ে ২০১৪ সালের শেষ নাগাদ প্রায় ১০ কোটি ৩ লাখ টিইইউ পৌঁছতে পারে বলে আশা করা হয়, যা ২২ শতাংশ বৃদ্ধি পাবে বলে আশা করা হচ্ছে।  তথ্যসূত্র  বিষয়শ্রেণী:সংযুক্ত আরব আমিরাতের বন্দর বিষয়শ্রেণী:সংযুক্ত আরব আমিরাতের বন্দর ও পোতাশ্রয়
আবু বাকর আল-খাল্লাল (আরবি: أبو بكر الخلال, মৃ. ৩১১ হি./৯২৩ খৃ.) ছিলেন একজন হাম্বলি ফিকহশাস্ত্রবিদ। তাঁর পুরো নাম আহমাদ ইবন মুহাম্মাদ ইবন হারুন ইবন ইয়াজিদ আল-বাগদাদি।  আল-খাল্লাল আহমাদ ইবন হাম্বলের পুত্র আবদুল্লাহ-সহ আহমদ ইবন হাম্বলের সরাসরি পাঁচজন ছাত্রের মধ্যে একজন ছিলেন। তাঁর করা ইবনে হাম্বলের মতামতের সংগ্রহ শেষ পর্যন্ত বিশটি খণ্ডে পৌঁছে এবং শেষ পর্যন্ত হাম্বলি মাযহাবে সংরক্ষণের দিকে পরিচালিত করে। তিনি তার সময়ের প্রধান হাম্বলি পণ্ডিত হিসেবে বিবেচিত হন।   তথ্যসূত্র   বিষয়শ্রেণী:৯২৩-এ মৃত্যু বিষয়শ্রেণী:হানবালী ব্যক্তি বিষয়শ্রেণী:সুন্নি মুসলিম পণ্ডিত বিষয়শ্রেণী:৯ম শতাব্দীর ইসলামের মুসলিম পণ্ডিত বিষয়শ্রেণী:৯ম শতাব্দীর আইনজ্ঞ বিষয়শ্রেণী:১০ম শতাব্দীর আইনজ্ঞ
আজরা শেরওয়ানি  (১৯৪০-২০০৫) ছিলেন একজন পাকিস্তানি টেলিভিশন অভিনেত্রী যিনি ৩৫ বছরেরও বেশি সময় ধরে চিত্রজগতে বিভিন্ন ভূমিকায় কাজ করেছিলেন। তাঁর সবচেয়ে স্মরণীয় ভূমিকাগুলোর মধ্যে রয়েছে আঙ্কেল উরফি-তে গাজি আপা, তনহাইয়াঁতে আপা বেগম এবং ধুপ কিনারে-তে ফজিলত।   টেলিভিশন কর্মজীবন  তিনি ১৯৬০ এর দশকের শেষের দিকে পিটিভির রাওয়ালপিন্ডি স্টুডিওতে নিজের কর্মজীবন শুরু করেছিলেন।  তিনি শেরওয়ানি মহসিন আলি, শেরিন খান, শাহজাদ খলিল, সুলতানা সিদ্দিকি, জহির খান এবং সাহিরা কাজমি সহ দেশের সেরা কয়েকজন প্রযোজকের সাথে কাজ করেছিলেন। তিনি ফাতিমা সুরাইয়া বাজিয়া, হাসিনা মইন এবং আনোয়ার মাকসুদ সহ তাঁর সময়ের সেরা কয়েকজন লেখকের সাথেও কাজ করেছিলেন।   ব্যক্তিগত জীবন  পারিবারিক সূত্র অনুযায়ী শেরওয়ানি ভারতের মিরাটে জন্মগ্রহণ করেছিলেন। তিনি পাকিস্তান বিমান বাহিনীর এয়ার কমোডর নাফিস শেরওয়ানিকে বিয়ে করেছিলেন।  তিনি ২০০৫ সালের ১৯শে ডিসেম্বরে মার্কিন যুক্তরাষ্ট্রের ওকলাহোমার ওকলাহোমা সিটিতে মৃত্যুবরণ করেছিলেন।   তথ্যসূত্র    বহিঃসংযোগ     ভোর ট্রাইবাইট  শ্রদ্ধা  বিষয়শ্রেণী:১৯৪০-এ জন্ম বিষয়শ্রেণী:২০০৫-এ মৃত্যু বিষয়শ্রেণী:পাকিস্তানি চলচ্চিত্র অভিনেত্রী বিষয়শ্রেণী:পাকিস্তানি টেলিভিশন অভিনেত্রী বিষয়শ্রেণী:মুহাজির ব্যক্তি বিষয়শ্রেণী:২১শ শতাব্দীর পাকিস্তানি অভিনেত্রী বিষয়শ্রেণী:২০শ শতাব্দীর পাকিস্তানি অভিনেত্রী
অনুষ্কা শ্রেষ্ঠ ( ) একজন নেপালি মডেল এবং সুন্দরী প্রতিযোগিতার শিরোপাধারী, যিনি মিস নেপাল ২০১৯ এবং মিস নেপাল ওশেনিয়া ২০১৮-এর মুকুট পেয়েছিলেন।         প্রাথমিক জীবন ও শিক্ষা  শ্রেষ্ঠা নেপালের কাঠমান্ডুতে জন্মগ্রহণ করেন। তিনি অস্ট্রেলিয়ান ক্যাথলিক ইউনিভার্সিটিতে বাণিজ্যে স্নাতক ডিগ্রি অর্জন করেছেন,  এবং অস্ট্রেলিয়ার কমনওয়েলথ ব্যাংকে কাজ করেছেন।    তথ্যসূত্র   বিষয়শ্রেণী:১৯৯৭-এ জন্ম বিষয়শ্রেণী:জীবিত ব্যক্তি বিষয়শ্রেণী:কাঠমান্ডুর ব্যক্তি বিষয়শ্রেণী:মিস ওয়ার্ল্ড ২০১৯-এর প্রতিনিধি বিষয়শ্রেণী:নেপালি সুন্দরী প্রতিযোগিতা বিজয়ী বিষয়শ্রেণী:মিস নেপাল বিজয়ী
বাংলাদেশ ক্রিকেট দল পাঁচটি একদিনের আন্তর্জাতিক এবং তিনটি টুয়েন্টি২০ আন্তর্জাতিক খেলার জন্য জিম্বাবুয়ে সফর করে, যা জুলাই থেকে অগাস্ট ২০২২-এ অনুষ্ঠিত হয়।  ওডিআই সিরিজটি হবে নতুন করে শুরু হওয়া ২০২০-২৩ আইসিসি ক্রিকেট বিশ্বকাপ সুপার লিগ প্রতিযোগিতার অংশ। দলীয় সদস্য টেস্টওডিআইটি২০আই       ব্রেন্ডন টেলর (অধিঃ)  শন উইলিয়ামস (অধিঃ)  রেজিস চাকাভা  টেন্ডাই চাতারা  টেন্ডাই চিসোরো  তানাকা চিভাঙ্গা  ক্রেগ আরভিন  জয়লর্ড গম্বি  লুক জংউই  রয় কাইয়া  তাকুদজওয়ানাশে কৈতানো  কেভিন কাসুজা  টিমিসেন মারুমা  ওয়েলিংটন মাসাকাদজা  ব্লেসিং মুজারাবানি  ডিওন মাইয়ার্স  রিচার্ড এনগারভা  ভিক্টর নিয়াচি  মিল্টন শুম্বা  ডোনাল্ড তিরিপানো মমিনুল হক (অধিঃ)  তাসকিন আহমেদ  ইয়াসির আলী  লিটন দাস (উইঃ)  মেহেদী হাসান  নাঈম হাসান  নুরুল হাসান  সাইফ হাসান  সাকিব আল হাসান  ইবাদত হোসেন  তামিম ইকবাল  সাদমান ইসলাম  শরিফুল ইসলাম  তাইজুল ইসলাম  আবু জায়েদ  মাহমুদুল্লাহ রিয়াদ  মুশফিকুর রহিম  নাজমুল হোসেন শান্ত ব্রেন্ডন টেলর (অধিঃ)  রায়ান বার্ল  রেজিস চাকাভা  টেন্ডাই চাতারা  লুক জংউই  তিনাশে কামুনহুকামুয়ে  ওয়েসলি মাধেভেরে  টিমিসেন মারুমা  তাদিওয়ানশে মারুমণি  ওয়েলিংটন মাসাকাদজা  ব্লেসিং মুজারাবানি  ডিওন মাইয়ার্স  রিচার্ড এনগারভা  সিকান্দার রাজা  মিল্টন শুম্বা  ডোনাল্ড তিরিপানো তামিম ইকবাল (অধিঃ)  তাসকিন আহমেদ  লিটন দাস (উইঃ)  মেহেদী হাসান  নুরুল হাসান (উইঃ)  সাকিব আল হাসান  আফিফ হোসেন  মোসাদ্দেক হোসেন সৈকত  রুবেল হোসেন  শরিফুল ইসলাম  তাইজুল ইসলাম  মোহাম্মদ মিঠুন  মোহাম্মদ নাইম  মুশফিকুর রহিম (উইঃ)  মুস্তাফিজুর রহমান  মাহমুদুল্লাহ রিয়াদ  মোহাম্মদ সাইফুদ্দিন সিকান্দার রাজা (অধিঃ)  রায়ান বার্ল  রেজিস চাকাভা  টেন্ডাই চাতারা  লুক জংউই  তিনাশে কামুনহুকামুয়ে  ওয়েসলি মাধেভেরে  তাদিওয়ানশে মারুমণি  ওয়েলিংটন মাসাকাদজা  ব্লেসিং মুজারাবানি  ডিওন মাইয়ার্স  রিচার্ড এনগারভা  মিল্টন শুম্বা  ডোনাল্ড তিরিপানো মাহমুদুল্লাহ রিয়াদ (অধিঃ)  নাসুম আহমেদ  তাসকিন আহমেদ  লিটন দাস (উইঃ)  মাহেদী হাসান  নুরুল হাসান (উইঃ)  সাকিব আল হাসান  আফিফ হোসেন  শামীম হোসেন  তামিম ইকবাল  আমিনুল ইসলাম  শরিফুল ইসলাম  মোহাম্মদ নাইম  মুশফিকুর রহিম  মুস্তাফিজুর রহমান  মোহাম্মদ সাইফুদ্দিন  সৌম্য সরকার  প্রস্তুতিমূলক খেলা  একমাত্র টেস্ট  ওডিআই সিরিজ ১ম ওডিআই  ২য় ওডিআই  ৩য় ওডিআই  টি২০আই সিরিজ ১ম টি২০আই  ২য় টি২০আই  ৩য় টি২০আই  তথ্যসূত্র  বিষয়শ্রেণী:২০২১-এ বাংলাদেশী ক্রিকেট বিষয়শ্রেণী:২০২১-এ জিম্বাবুয়ের ক্রিকেট বিষয়শ্রেণী:২০২১-এ আন্তর্জাতিক ক্রিকেট প্রতিযোগিতা বিষয়শ্রেণী:বাংলাদেশ ক্রিকেট দলের জিম্বাবুয়ে সফর
ইউসুফ আদিল শাহ (১৪৫০-১৫১০) ছিলেন আদিল শাহী রাজবংশের প্রতিষ্ঠাতা যেটি প্রায় দুই শতাব্দী ধরে বিজাপুরের সালতানাত শাসন করেছিল। পর্তুগিজরা তাকে আদিল খান বা হিদালকাও নামে উল্লেখ করে থাকে। বিজাপুরে নতুন রাজবংশের প্রতিষ্ঠা করায় (যেটি আদিল শাহী রাজবংশ পরিচিত) ইউসুফ আদিল শাহকে বিজাপুর শহরের উন্নয়ন এবং এটিকে গুরুত্বপূর্ণ মর্যাদায় উন্নীত করার কৃতিত্ব দেওয়া হয়। মারাঠার এক সম্ভ্রান্ত ব্যক্তির কন্যাকে তিনি বিয়ে করেন।   প্রাথমিক জীবন  ইউসুফ আদিল শাহকে একজন জর্জিয়ান ক্রীতদাস হিসেবে উল্লেখ করা হয়, যাকে ইরান থেকে মাহমুদ গাওয়ান ক্রয় করেছিল। অন্যান্য ঐতিহাসিকরা তাকে ফার্সি বা তুর্কী বংশোদ্ভূত হিসেবে উল্লেখ করেছেন।  কিছু ইতিহাসবিদ ইউসুফকে উসমানীয় সুলতান দ্বিতীয় মুরাদের পুত্র হিসেবে উল্লেখ করেছেন। ঐতিহাসিক ফেরিশতা লিখেন, ইউসুফ ছিলেন উসমানীয় সুলতান দ্বিতীয় মুরাদের একজন পলাতক পুত্র। তিনি এমন একটি ঘটনা উল্লেখ করেন, যা সাভা'র মির্জা মোহাম্মদ এবং বাহমানি রাজবংশের সদস্য খাজা নুজরের সাথে সম্পর্কিত। ফেরিশতা আরো লিখেন, এই উৎপত্তি শাহ জামালুদ্দিন হোসেন নিজেই করেছিলেন। তাজকিরাত উল মুলকের লেখক রফিউদ্দিন সিরাজী বলেছেন, ইউসুফ ছিলেন সাভা'র গভর্নর আহমেদ বেগের ভাগ্নে। আরেকটি উৎস বলে যে, তিনি আক-কুয়ুনলুর একজন তুর্কী ছিলেন। Bolar, Varija R (2012). "Turks in Karnataka" (PDF) . International Journal of Social Studies 4 (1): 423.   কর্মজীবন  ইউসুফের সাহসিকতা এবং ব্যক্তিত্ব তাকে দ্রুত বাহমানি সুলতানের অনুগ্রহে উন্নীত করে এবং ফলস্বরূপ তাকে বিজাপুরের গভর্নর নিযুক্ত করা হয়।  ১৪৮৯ খ্রিস্টাব্দে ইউসুফ বাহমনি শক্তির পতনের সুযোগ নিয়ে নিজেকে বিজাপুরে একজন স্বাধীন সুলতান হিসেবে দাবী করেন। তিনি বিজয়নগর সাম্রাজ্যের বিরুদ্ধে এবং বিজাপুরের মুসলিম প্রতিবেশীদের বিরুদ্ধেও যুদ্ধ করেছিলেন।  ইউসুফ একটি ছোট কিন্তু শক্তিশালী রাষ্ট্র রেখে যান, যেটি রাজনৈতিক উত্তেজনাপূর্ণ অঞ্চলে দুটি তুলনামূলক বিশৃঙ্খল শতাব্দীর মধ্যে টিকে ছিল। তিনি যে বিজাপুর সালতানাত প্রতিষ্ঠা করেছিলেন তা প্রায় দুই শতাব্দী ধরে একটি শক্তিশালী শক্তি হিসেবেই ছিল, যতক্ষণ না এটি মারাঠা শক্তির কাছে আত্মসমর্পণ করে। শেষ পর্যন্ত ১৬৮৬ খ্রিস্টাব্দে আওরঙ্গজেব মারাঠা শক্তিকে পরাজিত করলে সালতানাতটি সমাপ্ত হয়ে যায়।   পরিবার  ইউসুফ আদিল শাহ একজন মারাঠা রাজা মুকুন্দরাও কদম্বের বোন পুঞ্জিকে বিয়ে করেন, পরে নাম পরিবর্তন করে বুবুজি খানম রাখা হয়।  এই বিবাহের মাধ্যমে তার একটি পুত্র এবং তিন কন্যা ছিল:Hari Narain Verma, Amrit Verma, Indian Women Through the Ages (1976), p. 29Abraham Eraly, Emperors of the Peacock Throne: The Saga of the Great Moghuls (2007), chp. 11   ইসমাইল আদিল শাহ, বিজাপুরের সুলতান;  মরিয়ম সুলতান, আহমেদনগরের সুলতান প্রথম বুরহান নিজাম শাহকে বিয়ে করেন;  খাদিজা সুলতান, বেরারের সুলতান আলাদিন ইমাদ শাহকে বিয়ে করেন;  বিবি সতী, দ্বিতীয় মাহমুদ শাহ বাহমানীর পুত্র আহমদ শাহকে বিবাহ করেন;K.K Basu, Career of Yusuf Adil Shah of Bijapur, Indian Culture, Vol. III, Issue I (1937), p. 117   তথ্যসূত্র   বিষয়শ্রেণী:মৃত্যুর সাল অনিশ্চিত বিষয়শ্রেণী:গুলবার্গা জেলার ব্যক্তি বিষয়শ্রেণী:ভারতীয় শিয়া মুসলিম বিষয়শ্রেণী:১৫১১-এ মৃত্যু বিষয়শ্রেণী:১৪৫৯-এ জন্ম বিষয়শ্রেণী:আদিল শাহী রাজবংশ বিষয়শ্রেণী:ভারতীয় মুসলিম বিষয়শ্রেণী:ইরানি বংশোদ্ভূত ভারতীয় ব্যক্তি